Komission asetus (ETY) N:o 4261/88, annettu 16 päivänä joulukuuta 1988, menettelystä sovellettaessa kilpailusääntöjä lentoliikenteen alalla toimiviin yrityksiin annetussa neuvoston asetuksessa (ETY) N:o 3975/87 säädetyistä valituksista, hakemuksista ja kuulemisista



Virallinen lehti nro L 376 , 31/12/1988 s. 0010 - 0028

Suomenk. erityispainos Alue 8 Nide 1 s. 0104

Ruotsink. erityispainos Alue 8 Nide 1 s. 0104



KOMISSION ASETUS (ETY) N:o 4261/88, annettu 16 päivänä joulukuuta 1988, menettelystä sovellettaessa kilpailusääntöjä lentoliikenteen alalla toimiviin yrityksiin annetussa neuvoston asetuksessa (ETY) N:o 3975/87 säädetyistä valituksista, hakemuksista ja kuulemisista EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon menettelystä sovellettaessa kilpailusääntöjä lentoliikenteen alalla toimiviin yrityksiin 14 päivänä joulukuuta 1987 annetun neuvoston asetuksen (ETY) N:o 3975/87 (1) ja erityisesti sen 19 artiklan, ottaa huomioon lentoliikenteen alan kilpailunrajoituksia ja määräävää markkina-asemaa käsittelevän neuvoa-antavan komitean lausunnon, sekä katsoo, että asetuksen (ETY) N:o 3975/87 19 artiklan nojalla komissiolla on toimivalta antaa täytäntöönpanosäännöksiä mainitun asetuksen 3 artiklan 1 kohdassa tarkoitettujen valitusten sekä 3 artiklan 2 kohdassa ja 5 artiklassa tarkoitettujen hakemusten muodosta, sisällöstä ja muista yksityiskohdista sekä 16 artiklan 1 ja 2 kohdassa tarkoitetuista kuulemisista, asetuksen (ETY) N:o 3975/87 3 artiklan 1 kohdassa tarkoitetut valitukset saattavat helpottaa komission ryhtymistä toimenpiteisiin, kun ETY:n perustamissopimuksen 85 ja 86 artiklaa on rikottu lentoliikenteen alalla; tämän vuoksi vaikuttaisi tarkoituksenmukaiselta tehdä valitusmenettelystä mahdollisimman yksinkertainen; tarpeen onkin säätää, että valitukset on tehtävä kirjallisesti yhtenä kappaleena, mutta valittajat voivat päättää niiden muodosta, sisällöstä ja yksityiskohdista, asetuksen (ETY) N:o 3975/87 3 artiklan 2 kohdassa ja 5 artiklassa tarkoitetuilla hakemuksilla saattaa olla merkittäviä oikeudellisia vaikutuksia sopimuksen, päätöksen tai yhdenmukaistetun menettelytavan osapuolina oleville yrityksille; jokaisella yrityksellä olisi sen vuoksi oltava oikeus tehdä komissiolle tällaisia hakemuksia; toisaalta, jos yritys käyttää tätä oikeutta, sen on ilmoitettava siitä muille sopimuksen, päätöksen tai yhdenmukaistetun menettelytavan osapuolina oleville yrityksille, jotta ne voivat valvoa etujaan, yritysten ja yritysten yhteenliittymien tehtävänä on toimittaa komissiolle tiedot niistä seikoista ja olosuhteista, joihin asetuksen (ETY) N:o 3975/87 3 artiklan 2 kohdassa tai 5 artiklassa tarkoitettu hakemus perustuu, on suotavaa säätää, että hakemukset tehdään lomakkeella, jotta hakemusten tutkimista toimivaltaisissa toimielimissä voidaan yksinkertaistaa ja nopeuttaa kaikkien asianomaisten eduksi, useimmissa tapauksissa komissio on jo asetuksen (ETY) N:o 3975/87 16 artiklan 1 ja 2 kohdassa tarkoitetussa kuulemismenettelyssä läheisessä yhteydessä osapuolina oleviin yrityksiin tai yritysten yhteenliittymiin, joilla on siten tilaisuus esittää huomautuksensa niitä vastaan esitetyistä väitteistä, asetuksen (ETY) N:o 3975/87 16 artiklan 1 ja 2 kohdan sekä puolustautumisoikeuden mukaisesti niillä yrityksillä tai yritysten yhteenliittymillä, joita asia koskee, on oltava oikeus menettelyn päättyessä antaa vastine kaikista niitä vastaan esitetyistä väitteistä, jotka komissio aikoo ottaa huomioon päätöksissään, muidenkin henkilöiden kuin menettelyssä osallisina olevien yritysten tai yritysten yhteenliittymien edun mukaista saattaa olla tulla kuulluiksi; asetuksen (ETY) N:o 3975/87 16 artiklan 2 kohdan toisen virkkeen mukaan tällaisille henkilöille on varattava tilaisuus tulla kuulluiksi, jos he pyytävät sitä ja osoittavat, että heillä on asiassa riittävä etu, on suotavaa, että henkilöille, jotka ovat tehneet asetuksen (ETY) N:o 3975/87 3 artiklan 1 kohdassa tarkoitetun valituksen, annetaan tilaisuus antaa vastineensa, jos komissio katsoo, että sillä olevien tietojen perusteella ei ole riittävää aihetta ryhtyä toimenpiteisiin, vastineen antamiseen oikeutettujen henkilöiden on sekä oman etunsa että hyvän hallintokäytännön vuoksi annettava vastine kirjallisena, millä ei kuitenkaan estetä tarvittaessa käyttämästä suullista menettelyä kirjallisen menettelyn täydentämiseksi, on tarpeen täsmentää kuultavien henkilöiden oikeudet ja erityisesti edellytykset, joiden mukaisesti heitä voidaan edustaa tai avustaa, sekä määräaikojen asettaminen ja laskeminen, ja lentoliikenteen alan kilpailunrajoituksia ja määräävää markkina-asemaa käsittelevä neuvoa-antava komitea antaa lausuntonsa alustavan päätösluonnoksen pohjalta; sitä on sen vuoksi kuultava tapauksesta sen jälkeen, kun kyseistä tapausta koskeva tutkimus on päättynyt; tällainen kuuleminen ei estä komissiota aloittamasta tutkimuksia uudelleen, jos se on tarpeen, ON ANTANUT TÄMÄN ASETUKSEN: I JAKSO VALITUKSET JA HAKEMUKSET 1 artikla Valitukset 1. Asetuksen (ETY) N:o 3975/87 3 artiklan 1 kohdassa tarkoitetut valitukset on tehtävä kirjallisesti jollakin yhteisön virallisista kielistä, mutta valittajat voivat päättää niiden muodosta, sisällöstä ja muista yksityiskohdista. 2. Valituksen voi tehdä: a) jäsenvaltio; b) luonnollinen henkilö tai oikeushenkilö, joka katsoo asian koskevan oikeuttaan. 3. Jos yritysten, yritysten yhteenliittymien, luonnollisten henkilöiden tai oikeushenkilöiden edustajat allekirjoittavat valituksen, heidän on esitettävä kirjallinen näyttö valtuutuksestaan. 2 artikla Hakemusten tekemiseen oikeutetut 1. Jokainen perustamissopimuksen 85 artiklan 1 kohdassa ja 86 artiklassa tarkoitetun sopimuksen, päätöksen tai menettelytavan osapuolena oleva yritys saa tehdä asetuksen (ETY) N:o 3975/87 3 artiklan 2 kohdassa tai 5 artiklassa tarkoitetun hakemuksen. Jos vain jotkin osapuolina olevista yrityksistä tekevät hakemuksen, niiden on ilmoitettava siitä muille yrityksille. 2. Jos yritysten, yritysten yhteenliittymien, luonnollisten henkilöiden tai oikeushenkilöiden edustajat allekirjoittavat asetuksen (ETY) N:o 3975/87 3 artiklan 2 kohdassa tai 5 artiklassa tarkoitetun hakemuksen, heidän on esitettävä kirjallinen näyttö valtuutuksestaan. 3. Yhteistä hakemusta varten on nimettävä yhteinen edustaja. 3 artikla Hakemusten tekeminen 1. Asetuksen (ETY) N:o 3975/87 3 artiklan 2 kohdassa ja 5 artiklassa tarkoitettu hakemus on tehtävä AER-lomakkeella, jonka malli on liitteessä I. 2. Useat osapuolina olevat yritykset voivat tehdä hakemuksen samalla lomakkeella. 3. Hakemuksessa on oltava lomakkeessa pyydetyt tiedot. 4. Hakemus ja sen liitteet on toimitettava komissiolle 14 kappaleena. 5. Liitteenä olevien asiakirjojen on oltava alkuperäisiä tai jäljennöksiä. Jäljennösten on oltava oikeiksi todistettuja. 6. Hakemus on tehtävä jollakin yhteisön virallisista kielistä. Liiteasiakirjat on toimitettava alkukielisinä. Jollei alkukieli ole mikään yhteisön virallisista kielistä, asiakirjoihin on liitettävä käännös jollekin virallisista kielistä. 7. Hakemuksen vaikutukset alkavat päivänä, jona komissio ottaa sen vastaan. Jos hakemus lähetetään kirjatussa kirjeessä, sen vaikutukset alkavat kuitenkin postituspaikan postileiman päivästä. 8. Jos asetuksen (ETY) N:o 3975/87 3 artiklan 2 kohdan tai 5 artiklan nojalla tehty hakemus ei kuulu mainitun asetuksen soveltamisalaan, komission on viipymättä ilmoitettava hakijalle, että se aikoo tutkia hakemuksen muun, tapaukseen sovellettavan asetuksen säännösten mukaisesti; hakemuksen vaikutukset alkavat kuitenkin 7 kohdassa tarkoitetusta päivästä. Ennen kuin komissio arvioi tapausta tuon muun asetuksen säännösten mukaisesti, sen on ilmoitettava hakijalle perustelunsa ja asetettava määräaika, jonka kuluessa hakija voi esittää huomautuksensa kirjallisesti. II JAKSO KUULEMISET 4 artikla Ennen kuin komissio kuulee lentoliikenteen alan kilpailunrajoituksia ja määräävää markkina-asemaa käsittelevää neuvoa-antavaa komiteaa, sen on järjestettävä asetuksen (ETY) N:o 3975/87 16 artiklan 1 kohdassa tarkoitettu kuuleminen. 5 artikla 1. Komission on annettava yrityksille ja yritysten yhteenliittymille kirjallisesti tiedoksi niitä vastaan esitetyt väitteet. Tiedoksianto on osoitettava kullekin niistä tai niiden nimeämälle yhteiselle edustajalle. 2. Komissio voi kuitenkin toimittaa tiedoksiannon kuulutuksin Euroopan yhteisöjen virallisessa lehdessä, jos se on tapaukseen liittyvät seikat huomioon ottaen perusteltua, erityisesti, jos kyse on lukuisista yrityksistä, joilla ei ole yhteistä edustajaa. Kuulutuksessa on otettava huomioon yritysten oikeutetut edut sen suhteen, ettei niiden liikesalaisuuksia paljasteta. 3. Yritykselle tai yrityksen yhteenliittymälle voidaan määrätä sakko tai uhkasakko vain, jos vastaväitteet on annettu tiedoksi 1 kohdassa säädetyllä tavalla. 4. Antaessaan vastaväitteet tiedoksi komission on asetettava määräaika, jonka kuluessa yritykset ja yritysten yhteenliittymät voivat esittää huomautuksensa komissiolle. 6 artikla 1. Yritysten ja yritysten yhteenliittymien on asetetussa määräajassa ilmoitettava kirjallisesti huomautuksensa niitä vastaan esitetyistä väitteistä. 2. Ne voivat kirjallisissa vastineissaan nojautua kaikkiin puolustuksensa kannalta olennaisiin seikkoihin. 3. Ne voivat liittää mukaan kaikki tarvittavat asiakirjat niiden seikkojen näytöksi, joihin ne ovat vedonneet. Ne voivat myös ehdottaa, että komissio kuulisi henkilöitä, jotka voivat näyttää toteen seikat, joihin ne ovat vedonneet. 7 artikla Komissio saa päätöksessään ottaa huomioon ainoastaan sellaiset yrityksiä ja yritysten yhteenliittymiä vastaan esitetyt väitteet, joiden osalta näille on varattu tilaisuus esittää huomautuksensa. 8 artikla Jos luonnolliset henkilöt tai oikeushenkilöt, jotka osoittavat, että heillä on asiassa riittävä etu, pyytävät tulla kuulluiksi asetuksen (ETY) N:o 3975/87 16 artiklan 2 kohdan nojalla, komission on varattava heille tilaisuus esittää huomautuksensa kirjallisesti komission asettamassa määräajassa. 9 artikla Jos komissio saatuaan asetuksen (ETY) N:o 3975/87 3 artiklan 1 kohdassa tarkoitetun valituksen, katsoo, että sillä olevien tietojen perusteella ei ole riittävää aihetta ryhtyä toimenpiteisiin valituksen johdosta, komission on ilmoitettava valittajille perustelunsa ja asetettava määräaika, jonka kuluessa he voivat antaa mahdollisen vastineensa kirjallisesti. 10 artikla 1. Komission on varattava henkilöille, jotka ovat kirjallisissa vastineissaan sitä pyytäneet, tilaisuus esittää huomautuksensa suullisesti, jos he osoittavat, että heillä on asiassa riittävä etu, tai jos komissio aikoo määrätä heille sakon tai uhkasakon. 2. Komissio voi myös antaa kenelle tahansa tilaisuuden esittää huomautuksensa suullisesti. 11 artikla 1. Komissio kutsuu henkilöt kuultaviksi määräämänään päivänä. 2. Sen on viipymättä toimitettava jäljennös kutsusta jäsenvaltioiden toimivaltaisille viranomaisille, jotka voivat nimetä virkamiehen osallistumaan kuulemiseen. 12 artikla 1. Kuulemisen toimittavat komission sitä varten nimeämät henkilöt. 2. Kutsuttujen on oltava läsnä henkilökohtaisesti taikka laillisen tai sääntömääräisen edustajansa edustamana. Yritysten ja yritysten yhteenliittymien edustajana voi olla myös niiden vakituisesta henkilöstöstä nimetty, asianmukaisesti valtuutettu edustaja. Niiden henkilöiden avustajina, joita komissio kuulee, voi olla asianajajia ja yliopiston opettajia, joilla on oikeus esiintyä Euroopan yhteisöjen tuomioistuimessa sen perussäännöistä tehdyn pöytäkirjan 17 artiklan mukaan, tai muita päteviä henkilöitä. 3. Kuuleminen ei ole julkinen. Henkilöitä kuullaan erikseen tai muiden kutsuttujen henkilöiden ollessa läsnä. Jälkimmäisessä tapauksessa on otettava huomioon yritysten oikeutetut edut sen suhteen, ettei niiden liikesalaisuuksia paljasteta. 4. Kunkin kuultavan henkilön lausuntojen olennainen sisältö on otettava pöytäkirjaan, jonka kuultava hyväksyy sen lukemisen jälkeen. 13 artikla Jollei 5 artiklan 2 kohdasta muuta johdu, komission tiedoksiannot ja kutsut on lähetettävä vastaanottajille kirjatussa kirjeessä saantitodistusta vastaan tai luovutettava heille kuittausta vastaan. 14 artikla 1. Asettaessaan 3 artiklan 8 kohdassa, 5, 8 tai 9 artiklassa tarkoitetun määräajan komission on otettava huomioon sekä vastineen valmisteluun tarvittava aika että tapauksen kiireellisyys. Määräaika ei saa olla kahta viikkoa lyhyempi; sitä voidaan pidentää. 2. Määräajat lasketaan tiedoksiannon saamista tai sen luovuttamista seuraavasta päivästä. 3. Kirjallisten huomautusten on saavuttava komissiolle tai ne on lähetettävä komissiolle kirjatussa kirjeessä ennen määräajan päättymistä. Jos määräaika päättyy sunnuntaina tai yleisenä vapaapäivänä, se jatkuu kuitenkin seuraavan työpäivän loppuun. Arvioitaessa, jatkuuko määräaika, yleisinä vapaapäivinä pidetään tämän asetuksen liitteessä II lueteltuja päiviä, jos on otettava huomioon kirjallisten huomautusten saapumispäivä, ja lähettämismaan lainsäädännössä säädettyjä päiviä, jos on otettava huomioon lähettämispäivä. 15 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä joulukuuta 1988. Komission puolesta Peter SUTHERLAND Komission jäsen (1) EYVL N:o L 374, 31.12.1987, s. 1 LIITE I AER-LOMAKE >KAAVION ALKU> Tämän lomakkeen mukana on toimitettava liite, jossa on oheisissa täydentävissä huomautuksissa eritellyt tiedot. Lomake ja liite on toimitettava 14 kappaleena (kaksi komissiolle ja yksi kullekin jäsenvaltiolle). Toimittakaa asiaa koskevat sopimukset kolmena kappaleena ja muut liiteasiakirjat yhtenä kappaleena. Älkää unohtako täyttää liitteenä olevaa saantitodistusta. Jos tilaa ei ole riittävästi, käyttäkää ylimääräisiä sivuja ja ilmoittakaa, mitä lomakkeen kohtaa ne koskevat. EUROOPAN YHTEISÖJEN KOMISSIOLLE Kilpailuasioiden pääosasto Rue de la Loi 200 B-1049 Bryssel A. Hakemus Euroopan talousyhteisön perustamisopimuksen 85 artiklan 1 kohdan ja 86 artiklan täytäntöönpanoon liittyvän puuttumattomuustodistuksen saamiseksi 14 päivänä joulukuuta 1987 annetun neuvoston asetuksen N:o 3975/85 3 artiklan 2 kohdan nojalla B. Hakemus Euroopan talousyhteisön perustamissopimuksen 85 artiklan 3 kohdassa tarkoitetun päätöksen saamiseksi 14 päivänä joulukuuta 1987 annetun neuvoston asetuksen N:o 3975/87 5 artiklan nojalla Osapuolet 1. Hakija Hakemuksen tekevien yritysten tai yritysten yhteenliittymien täydellinen nimi ja osoite, puhelin-, teleksi- ja telekopionumero sekä lyhyt kuvaus näistä yrityksistä tai yritysten yhteenliittymistä. Henkilöyhtiöiden, yksityisten elinkeinonharjoittajien ja muiden erityisellä liiketunnuksella toimivien, joita ei ole perustettu itsenäiseksi yksiköksi, on ilmoitettava lisäksi kunkin omistajan tai yhtiömiehen sukunimi, etunimet ja osoite. Jos hakemus tehdään jonkun toisen puolesta (tai jos sen tekee useampi kuin yksi henkilö), on ilmoitettava edustajan (tai yhteisen edustajan) nimi, osoite ja asema sekä todistus hänen valtuutuksestaan. Jos hakemuksen tekee useampi kuin yksi henkilö tai se tehdään useamman kuin yhden henkilön puolesta, heidän tulisi nimetä yhteinen edustaja (komission asetuksen N:o 4261/88 2 artiklan 2 ja 3 kohta). 2. Muut osapuolet Sopimuksen, päätöksen tai yhdenmukaistetun menettelytavan (jäljempänä 'järjestelyt`) muiden osapuolten täydellinen nimi ja osoite sekä lyhyt kuvaus näistä osapuolista. Ilmoittakaa, miten näille muille osapuolille on ilmoitettu tästä hakemuksesta. (Tätä ei tarvitse ilmoittaa, jos on kyse vakiosopimuksista, joita hakemuksen tekevä yritys on tehnyt tai aikoo tehdä useiden osapuolten kanssa.) Tämän hakemuksen tarkoitus (Katso täydentävät huomautukset) (Vastatkaa kysymykseen kyllä tai ei) Pyydättekö yksinomaan puuttumattomuustodistusta? (Tällaisen pyynnön vaikutuksista katso täydentävien huomautusten IV jakson ensimmäisen kappaleen loppu.) Haetteko puuttumattomuustodistusta ja lisäksi 85 artiklan 3 kohdassa tarkoitettua päätöstä siltä varalta, että komissio ei myönnä puuttumattomuustodistusta? Pyydättekö yksinomaan 85 artiklan 3 kohdassa tarkoitettua päätöstä? Tyytyisittekö epäviralliseen kirjeeseen? (Katso täydentävien huomautusten VII jakson loppu.) Allekirjoittaneet vakuuttavat, että edellä olevat ja tämän hakemuksen liitteenä olevilla sivuilla .................... olevat tiedot ovat heidän parhaan tietonsa ja käsityksensä mukaan oikeita, että kaikki arviot on arvioiksi ilmoitettu, että ne ovat allekirjoittaneiden parhaita arvioita seikoista, joita ne koskevat, ja että kaikki esitetyt näkemykset ovat vilpittömiä. Allekirjoittaneet ovat tietoisia asetuksen (ETY) N:o 3975/87 12 artiklan 1 kohdan a alakohdan säännöksistä (katso oheiset täydentävät huomautukset). Paikka ja aika: Allekirjoitukset: Ei merkintöjä tähän marginaaliin. Bryssel EUROOPAN YHTEISÖJEN KOMISSIO Kilpailuasioiden pääosasto Vastaanottaja SAANTITODISTUS (Tämä lomake palautetaan ylle merkittyyn osoitteeseen, jos lähettäjä täyttää lomakkeen yläosan yhtenä kappaleena.) Hakemuksenne päiväys: koskien: Viitteenne: Osapuolet: 1. 2. ja muut (Muita järjestelyiden osapuolina olevia yrityksiä ei tarvitse nimetä.) (Komissio täyttää.) saapunut: kirjattu N:olla IV/AER/ Viitatkaa yllä olevaan numeroon kaikessa asiaan liittyvässä kirjeenvaihdossa. Osoite: Rue de la Loi 200 B-1049 Bryssel Puhelin: Suora: 235... Vaihde: 235 11 11 Teleksi: COMEU B 21877 Sähkeosoite: COMEUR Bryssel >KAAVION LOOPU> TÄYDENTÄVÄT HUOMAUTUKSET SISÄLTÖ I Yhteisön kilpailusääntöjen tarkoitus II Puuttumattomuustodistus III Päätökset, joita tarkoitetaan 85 artiklan 3 kohdassa IV Lomakkeiden tarkoitus V Lomakkeiden luonne VI Täydellisten ja tarkkojen tietojen tarve VII Jatkomenettely VIII Salassapito IX Lomakkeiden liitteissä annettavat lisätiedot ja käytettävät otsikoinnit Liite 1: ETY:n perustamissopimuksen 85 ja 86 artikla Liite 2: Luettelo asiaa koskevista asiakirjoista Liite 3: Luettelo jäsenvaltioista ja yhteisössä olevista komission lehdistö- ja tiedotustoimistoista Komissio julkaisee aika ajoin lisäyksiä tai muutoksia näissä liitteissä oleviin tietoihin. Huomautus: Jos yritys on epävarma siitä, miten hakemus on täytettävä, tai haluaa lisätietoja, se voi ottaa yhteyttä kilpailuasioiden pääosastoon (DG IV) Brysselissä. Vaihtoehtoisesti komission tiedotustoimistot (yhteisön alueella olevat tiedotustoimistot luetellaan liitteessä 3) voivat hankkia lisätietoja tai ne voivat ilmoittaa Brysselissä olevan virkamiehen, joka puhuu toivomaanne yhteisön virallista kieltä. I Yhteisön kilpailusääntöjen tarkoitus Näiden sääntöjen tarkoituksena on estää määräävää markkina-asemaa ja kilpailunrajoituksia vääristämästä kilpailua yhteismarkkinoilla; niitä sovelletaan kaikkiin yhteismarkkinoilla suoraan tai välillisesti toimiviin yrityksiin siitä riippumatta, mihin ne ovat sijoittautuneet. Euroopan talousyhteisön perustamissopimuksen 85 artiklan 1 kohdan (85 ja 86 artikla ovat näiden huomautusten liitteessä 1) mukaan kilpailua rajoittavat sopimukset ja yhdenmukaistetut menettelytavat, jotka voivat vaikuttaa jäsenvaltioiden väliseen kauppaan, ovat kiellettyjä, ja 85 artiklan 2 kohdan mukaan sopimukset ja muut, muulla tavoin oikeudellisesti sitovat järjestelyt, jotka sisältävät tällaisia rajoituksia, ovat mitättömiä (vaikkakin Euroopan tuomioistuin on katsonut, että jos sopimusten kilpailua rajoittavat ehdot voidaan erotella, vain tällaiset ehdot ovat mitättömiä); komissiolla on kuitenkin 85 artiklan 3 kohdan mukaan toimivalta päättää, että kielto ei koske menettelytapoja, joilla on edullisia vaikutuksia. Määräävän aseman väärinkäyttö on kiellettyä 86 artiklan mukaan. Ensimmäisistä mainittujen artiklojen täytäntöönpanoa koskevista menettelyistä, joissa voidaan antaa "puuttumattomuustodistus" tai ilmoittaa 85 artiklan 3 kohdan soveltamisesta, säädettiin meriliikenteen alalla asetuksella (ETY) N:o 4056/86 ja lentoliikenteen alalla asetuksella (ETY) N:o 3975/87 (nämä asetukset ja muut näissä huomautuksissa mainitut asiakirjat sekä asiakirjat, joilla on merkitystä lomakkeilla tehtävien hakemusten kannalta, luetellaan näiden huomautusten liitteessä 2). II Puuttumattomuustodistus Puuttumattomuustodistusmenettelystä säädetään vain lentoliikenteen alalla. Menettelyn tarkoituksena on antaa liiketoiminnan eri muodoille (`yrityksille`) mahdollisuus varmistua siitä, katsooko komissio, että niiden järjestelyt tai toimintatavat ovat perustamissopimuksen 85 artiklan 1 kohdan tai 86 artiklan mukaan kiellettyjä vai ei. (Siitä säädetään asetuksen (ETY) N:o 3975/87 3 artiklassa.) Todistus annetaan komission päätöksellä, jossa vahvistetaan, että komissiolla ei hallussaan olevien tietojen perusteella ole aihetta ryhtyä toimenpiteisiin perustamissopimuksen 85 artiklan 1 kohdan tai 86 artiklan nojalla järjestelyjen tai toimintatapojen suhteen. Kuka tahansa osapuoli voi hakea puuttumattomuustodistusta, jopa ilman muiden järjestelyissä osapuolina olevien suostumusta (mutta ei niiden tietämättä). Hakemuksen tekeminen ei kuitenkaan olisi mielekästä, jos järjestelyt tai toimintatavat eivät selvästikään ole 85 artiklan 1 kohdan tai 86 artiklan mukaan kiellettyjä. Komissio ei liioin ole velvollinen antamaan puuttumattomuustodistusta - asetuksen (ETY) N:o 3975/87 3 artiklan mukaan ". . . komissio voi . . . vahvistaa . . .". Komissio ei yleensä tee puuttumattomuustodistuspäätöksiä tapauksissa, jotka sen mukaan niin selvästi ovat 85 artiklan 1 kohdassa määrätyn kiellon soveltamisalan ulkopuolella, että asiassa ei ole sellaista perusteltua epäilystä, joka sen olisi tällaisella päätöksellä ratkaistava. III Päätökset, joita tarkoitetaan 85 artiklan 3 kohdassa Perustamissopimuksen 85 artiklan 3 kohdassa tarkoitettua päätöstä koskeva hakemus antaa yrityksille mahdollisuuden järjestelyihin, joista itse asiassa saadaan taloudellisia etuja, vaikka ne rajoittavat kilpailua. (Siitä säädetään asetuksen (ETY) N:o 4056/86 12 ja 13 artiklassa sekä asetuksen (ETY) N:o 3975/87 4, 5 ja 6 artiklassa.) Tällaisesta hakemuksesta komissio voi tehdä päätöksen, jossa ilmoitetaan, että 85 artiklan 1 kohta ei koske päätöksessä kuvattuja järjestelyjä. Komission on määrättävä tällaisen päätöksen voimassaoloaika, se voi liittää päätökseen ehtoja ja velvoitteita, ja päätöstä voidaan muuttaa tai se voidaan peruuttaa taikka osapuolten tietyt toimet voidaan tietyin edellytyksin kieltää, erityisesti jos päätös on perustunut virheellisiin tietoihin tai jos sen perusteena olleissa seikoissa tapahtuu olennaisia muutoksia. Kuka tahansa osapuoli voi tehdä hakemuksen, jopa ilman muiden osapuolten suostumusta (mutta ei niiden tietämättä). Asetuksissa (ETY) N:o 4056/86 ja (ETY) N:o 3975/87 säädetään vastustusmenettelystä, jossa hakemukset voidaan käsitellä joutuisasti. Jos hakemus voidaan siihen sovellettavan asetuksen mukaan hyväksyä ja jos hakemus on täydellinen eikä järjestelystä, jota hakemus koskee, ole valitettu taikka komissio ei ole omasta aloitteestaan aloittanut asiaa koskevaa menettelyä, komissio julkaisee Euroopan yhteisöjen virallisessa lehdessä tiivistelmän hakemuksesta ja kehottaa kaikkia niitä ulkopuolisia henkilöitä, joita asia koskee, ja jäsenvaltioita esittämään huomautuksensa. Jollei komissio 90 päivän kuluessa julkaisemisesta ilmoita hakijoille, että on vakavia epäilyjä siitä, voidaanko 85 artiklan 3 kohtaa soveltaa, järjestelyä on pidettävä vapautettuna kiellosta jo kuluneena aikana ja enintään kuuden vuoden ajan julkaisemisesta. Jos komissio kuitenkin ilmoittaa hakijoille, että vakavia epäilyjä on, noudatetaan näiden täydentävien huomautusten VII jaksossa kuvattua menettelyä. Komissio aikoo antaa joukon lentoliikenteen alaa koskevia asetuksia, joissa ilmoitetaan, että 85 artiklan 1 kohta ei koske sopimusten ryhmiä. Päätöksellä, jota 85 artiklan 3 kohdassa tarkoitetaan, voi olla taannehtiva vaikutus. Jos komissio toteaa, että järjestelyt, joita hakemus koskee, itse asiassa ovat 85 artiklan 1 kohdan mukaan kiellettyjä ja että ne eivät voi saada 85 artiklan 3 kohdan soveltamista aiheutuvaa etua, ja jos se tämän vuoksi tekee päätöksen, jolla järjestelyt todetaan kielletyiksi, osapuolille ei kuitenkaan hakemuspäivän jälkeiseltä ajalta voida määrätä sakkoa hakemuksessa kuvatusta rikkomuksesta (asetuksen (ETY) N:o 4056/86 19 artiklan 4 kohta ja asetuksen (ETY) N:o 3975/87 12 artiklan 5 kohta). IV Lomakkeiden tarkoitus AER-lomakkeen tarkoituksena on antaa yrityksille tai yritysten yhteenliittymille niiden sijaintipaikasta riippumatta mahdollisuus hakea komissiolta niiden järjestelyjä tai toimintatapoja koskevaa puuttumattomuustodistusta taikka hakea niille perustamissopimuksen 85 artiklan 3 kohdan nojalla poikkeusta 85 artiklan 1 kohdassa tarkoitetusta kiellosta. Tällä lomakkeella puuttumattomuustodistusta hakevat yritykset saavat samalla hakea 85 artiklan 3 kohdassa tarkoitettua päätöstä. Olisi huomattava, että ainoastaan hakemus 85 artiklan 3 kohdassa tarkoitetun päätöksen saamiseksi estää sakkojen määräämisen. MAR-lomakkeella voidaan hakea yksinomaan 85 artiklan 3 kohdassa tarkoitettua päätöstä. Meriliikennettä koskevat hakemukset on tehtävä MAR-lomakkeella (asetuksen (ETY) N:o 4260/88 4 artiklan mukaan) ja lentoliikennettä koskevat hakemukset AER-lomakkeella (asetuksen N:o 4261/88 3 artiklan mukaan), jotta ne olisivat päteviä. V Lomakkeiden luonne Lomake käsittää yhden arkin, jossa pyydetään tiedot hakijoiden ja muiden osapuolten henkilöllisyydestä. Sitä on täydennettävä jäljempänä olevien otsikoiden ja viitteiden yhteydessä annettavilla lisätiedoilla (katso IX jakso). Käytettävän paperin olisi mieluiten oltava kokoa A4 (21 × 29,7 cm - samaa kokoa kuin lomake), mutta se ei saa olla sitä suurempi. Jättäkää vähintään 25 millimetrin tai yhden tuuman marginaali sivun vasempaan reunaan ja, jos käytätte arkin molempia puolia, kääntöpuolen oikeaan reunaan. VI Täydellisten ja tarkkojen tietojen tarve On tärkeää, että hakijat antavat kaikki asiaan vaikuttavat tiedot. Vaikka komissiolla on oikeus pyytää hakijoilta ja muilta lisätietoja ja vaikka sillä on velvollisuus julkaista tiivistelmä hakemuksesta, ennen kuin se antaa puuttumattomuustodistuksen tai tekee 85 artiklan 3 kohdassa tarkoitetun päätöksen, se yleensä perustaa päätöksensä hakijan antamiin tietoihin. Puutteellisten tietojen perusteella tehty päätös puuttumattomuustodistuksesta voi olla vailla oikeudellisia vaikutuksia, ja puutteellisten tietojen perusteella tehty, 85 artiklan 3 kohdassa tarkoitettu päätös voidaan peruuttaa. Samasta syystä on myös tärkeää ilmoittaa komissiolle kaikista järjestelyjänne koskevista olennaisista muutoksista, jotka on tehty hakemuksenne jälkeen. Täydelliset tiedot ovat erityisen tärkeät 85 artiklan 3 kohdan soveltamisesta aiheutuvan edun saamiseksi vastustusmenettelyn avulla. Tätä menettelyä voidaan noudattaa vain, jos komissiolla "on kaikki tarvittava aineisto". Teidän olisi kiinnitettävä huomiota myös siihen, että asetuksen (ETY) N:o 4056/86 19 artiklan 1 kohdan a alakohdan ja asetuksen (ETY) N:o 3975/87 12 artiklan 1 kohdan a alakohdan mukaan komissio voi määrätä yrityksille tai yritysten yhteenliittymille vähintään 100 ja enintään 5 000 ECUn (1) sakon, jos ne tahallaan tai tuottamuksesta antavat hakemuksessa virheellisiä tai harhaanjohtavia tietoja. Avainsanat tässä ovat "virheellisiä tai harhaanjohtavia tietoja". Usein on kuitenkin kysymys harkinnasta siinä, kuinka monilla yksityiskohdilla on asian kannalta merkitystä; helpottaakseen hakemusten tekemistä komissio hyväksyy arvioita, jos tarkkoja tietoja ei ole helposti saatavilla, ja komissio kehottaa ilmoittamaan tosiasioiden ohella myös näkemyksiä. Teidän olisi sen vuoksi huomattava, että komissio käyttää mainittua toimivaltaansa vain, jos hakijat ovat tahallaan tai tuottamuksesta antaneet vääriä tietoja tai erittäin virheellisiä arvioita tai jättäneet helposti saatavilla olevia tietoja tai arvioita antamatta taikka jos ne ovat tahallaan esittäneet vääriä näkemyksiä saadakseen puuttumattomuustodistuksen tai 85 artiklan 3 kohdassa tarkoitetun päätöksen. VII Jatkomenettely Hakemus kirjataan kilpailuasioiden pääosaston (DG IV) kirjaamossa. Hakemuksen vaikutukset alkavat päivänä, jona komissio ottaa sen vastaan (tai päivänä, jona se on postitettu, jos se on lähetetty kirjatussa kirjeessä). Hakemus voidaan katsoa mitättömäksi, jos se on ilmeisen puutteellinen tai jos sitä ei ole tehty sitä varten tarkoitetulla lomakkeella. Hakijoilta ja muilta voidaan pyytää lisätietoja, ja ehdotuksia voidaan tehdä järjestelyjen muuttamiseksi niin, että ne voitaisiin hyväksyä. Komissio voi vastustaa 85 artiklan 3 kohdassa tarkoitettua päätöstä koskevaa hakemusta joko sen vuoksi, että komissio katsoo, että järjestelyjen ei tulisi saada 85 artiklan 3 kohdan soveltamisesta aiheutuvaa etua, tai salliakseen lisätietojen hankkimisen. Jos komissio asian tutkittuaan aikoo tehdä 85 artiklan 3 kohdassa tarkoitetun päätöksen, sen on julkaistava tiivistelmä hakemuksesta Euroopan yhteisöjen virallisessa lehdessä ja kehotettava ulkopuolisia henkilöitä esittämään huomautuksensa. Sen jälkeen lentoliikenteen tai meriliikenteen alan kilpailunrajoituksia ja määräävää markkina-asemaa käsittelevälle neuvoa-antavalle komitealle on annettava alustava päätösluonnos, ja siitä on keskusteltava komitean kanssa; komitea on jo aikaisemmin saanut jäljennöksen hakemuksesta. Vasta tämän jälkeen ja vain, jollei ole tapahtunut mitään, mikä olisi muuttanut komission aikomusta, komissio voi tehdä päätöksen. Joskus asian käsittely päättyy muodollista päätöstä tekemättä, esimerkiksi sen vuoksi, että todetaan ryhmäpoikkeuksen jo koskevan järjestelyjä, tai sen vuoksi, että osapuolet tyytyvät komission jonkin osaston asiasta antamaan epäviralliseen tietoon (toisinaan käytetty nimitystä `epävirallinen kirje` ("comfort letter")), jossa todetaan, että järjestelyt eivät edellytä komission ryhtyvän mihinkään toimenpiteisiin ainakaan tuolloisissa oloissa. Vaikka epävirallinen kirje ei olekaan komission päätös, se osoittaa, miten komission osastot arvioivat tapausta niiden tiedossa tuolloin olevien seikkojen perusteella, mikä merkitsee, että komissio voisi tarvittaessa - jos esimerkiksi väitettäisiin, että sopimus on 85 artiklan 2 kohdan mukaan mitätön - tehdä tarvittavan päätöksen. VIII Salassapito Komissio ja jäsenvaltiot eivät saa ilmaista salassapitovelvollisuuden piiriin kuuluvia tietoja. Toisaalta komission on, jos se aikoo suostua hakemukseenne, julkaistava tiivistelmä siitä, ennen kuin se tekee asiassa päätöksen. Tässä julkaisemisessa komission ". . .on otettava huomioon yritysten oikeutetut edut sen suhteen, ettei niiden liikesalaisuuksia paljasteta". Jos katsotte, että olisi etujenne vastaista julkaista tai muulla tavoin paljastaa muille joitakin teiltä pyydettyjä tietoja, teitä pyydetään antamaan kaikki tällaiset tiedot toisessa liitteessä ja merkitsemään sen jokainen sivu selkeästi maininnalla "Liikesalaisuuksia"; merkitkää ensimmäiseen liitteeseen jokaisen asianomaisen otsikon alle "katso toinen liite" tai "katso myös toinen liite"; toistakaa kyseiset otsikot ja viittaukset toisessa liitteessä ja antakaa siinä ne tiedot, joita ette halua julkaistavan, sekä perustelunne niiden salassa pitämiselle. Älkää unohtako, että komission on ehkä julkaistava tiivistelmä hakemuksestanne. Ennen hakemuksenne tiivistelmän julkaisemista komissio antaa jäljennöksen julkaistavan kirjoituksen luonnoksesta asianomaisten yritysten nähtäväksi. IX Lomakkeiden liitteissä annettavat lisätiedot ja käytettävät otsikoinnit Lisätiedot on annettava jäljempänä olevien otsikoiden ja viitenumeroiden kohdalla. Aina kun se on mahdollista, antakaa tarkat tiedot. Jos ne eivät ole helposti saatavissa, esittäkää tarkin arvionne, ja ilmoittakaa, minkä esitätte arviona. Jos katsotte, että jokin pyydetty tieto ei ole saatavissa tai että se ei ole tärkeä, perustelkaa tämä. Näin voi olla erityisesti, jos jokin osapuoli ilmoittaa järjestelyistä toimimatta muiden osapuolten kanssa. Älkää unohtako, että komission virkamiehet ovat valmiit keskustelemaan siitä, mitkä tiedot ovat tärkeitä (katso näiden täydentävien huomautusten alussa oleva huomautus). 1 Lyhyt kuvaus Kuvatkaa lyhyesti järjestelyt tai toimintatavat (luonne, tarkoitus, päivämäärät ja kesto); (täydelliset tiedot pyydetään jäljempänä). 2 Markkinat Niiden liikennepalvelujen luonne, joihin järjestelyt tai toimintatavat vaikuttavat. Lyhyt kuvaus näiden palvelujen markkinoiden rakenteesta; esimerkiksi kuka toimii markkinoilla myyjänä ja kuka ostajana, markkinoiden maantieteellinen laajuus, markkinoiden liikevaihto, kilpailu markkinoilla, onko uusien palvelujen tarjoajien helppo päästä markkinoille, onko olemassa korvaavia palveluja. Jos asianne koskee vakiosopimusta, mainitkaa, montako sopimusta aiotte tehdä. Jos tiedossanne on markkinoita koskevia tutkimuksia, niihin viittaaminen olisi avuksi. 3 Täydellisemmät tiedot osapuolesta tai osapuolista 3.1 Kuuluvatko mitkään osapuolista yhtiöryhmään? Ryhmäsuhteen katsotaan olevan kyseessä, jos: - yhtiö omistaa enemmän kuin puolet toisen yhtiön pääomasta tai liikevaroista; - yhtiöllä on oikeus käyttää yli puolta toisen yhtiön äänimäärästä; - yhtiöllä on oikeus asettaa enemmän kuin puolet toisen yhtiön hallintoneuvoston, hallituksen tai yritystä lain mukaan edustavan toimielimen jäsenistä; taikka - yhtiöllä on oikeus johtaa toisen yhtiön liiketoimintaa. Jos vastaus on myönteinen, ilmoittakaa: - kaikkein ylimmän emoyhtiön nimi ja osoite; - lyhyt kuvaus ryhmän liiketoiminnasta (ja, jos mahdollista, toimittakaa jäljennös ryhmän viimeisestä ryhmätilinpäätöksestä); - samaan ryhmään kuuluvien muiden sellaisten yhtiöiden nimet ja osoitteet, jotka kilpailevat markkinoilla, joihin järjestelyt vaikuttavat, taikka näihin liittyvillä markkinoilla, toisin sanoen osapuolten kanssa suoraan tai välillisesti kilpailevien yhtiöiden (`merkittävä läheinen yhtiö`) nimet ja osoitteet. 3.2 Kunkin osapuolen viimeisin tiedossa oleva kokonaisliikevaihto ja tarvittaessa vastaava tieto myös siitä ryhmästä, johon osapuoli kuuluu (olisi avuksi, jos voisitte toimittaa myös jäljennöksen viimeisestä tilinpäätöksestä). 3.3 Kunkin osapuolen myynti tai liikevaihto yhteisössä ja koko maailmassa niiden palvelujen osalta, joihin järjestelyt vaikuttavat. Jos liikevaihto yhteisössä on merkittävä (esimerkiksi yli viiden prosentin markkinaosuus), ilmoittakaa määrät myös kunkin jäsenvaltion (2) ja edellisten vuosien osalta (merkittävien suuntausten osoittamiseksi) ja mainitkaa kunkin osapuolen tulevaisuuteen kohdistuvat myyntitavoitteet. Antakaa samat tiedot kaikista merkittävistä läheisistä yhtiöistä. (Erityisesti tämän otsikon kohdalla tarkin arvionne saattaa olla paras, minkä voitte antaa.) 3.4 Edellä 2 kohdassa tarkoitettujen palvelujen markkinoiden osalta ilmoittakaa kunkin 3.3 kohdassa ilmoittamanne myynti- tai liikevaihtoluvun osalta arvionne sen markkinaosuudesta. 3.5 Jos teillä on merkittävä, mutta määräysvaltaa vähäisempi etuyhteys (yli 25 prosenttia mutta alle 50 prosenttia) jossakin toisessa, niillä markkinoilla kilpailevassa yhtiössä, johon järjestelyt vaikuttavat, taikka jos jollakin tällaisella yhtiöllä on merkittävä etuyhteys teidän yhtiössänne, ilmoittakaa nimi ja osoite sekä lyhyesti keskeiset tiedot. 4 Täydelliset tiedot järjestelyistä 4.1 Jos järjestelyjen sisältö on kirjallisena, kuvailkaa lyhyesti järjestelyjen tarkoitus ja liittäkää mukaan teksti kolmena kappaleena (pelkästään tekniset kuvaukset voidaan jättää pois; ilmoittakaa tällöin kuitenkin, mitkä osat on jätetty pois). Jos sisältöä ei ole kirjallisena tai vain osa siitä on kirjallisena, esittäkää täydellinen kuvaus. 4.2 Selittäkää yksityiskohtaisesti kaikki järjestelyihin sisältyvät määräykset, jotka saattavat rajoittaa osapuolten vapautta tehdä itsenäisiä kaupallisia päätöksiä, esimerkiksi määräykset, jotka koskevat: - osto- tai myyntihintoja, alennuksia tai muita kauppaehtoja; - tarjottavien palvelujen luonnetta, toistuvuutta ja palvelukykyä; - teknistä kehitystä tai investointeja; - markkinoiden valintaa tai hankintalähteitä; - hankintoja ulkopuolisilta tai myyntiä heille; - sitä, noudatetaanko samanlaisia ehtoja samankaltaisten palvelujen tarjoamisessa; - sitä, tarjotaanko erilaisia palveluja erikseen vai yhdessä. 4.3 Ilmoittakaa ne jäsenvaltiot (3), joiden väliseen kauppaan järjestelyt saattavat vaikuttaa, ja ilmoittakaa, vaikuttavatko järjestelyt yhteisön ja kolmansien maiden väliseen kauppaan. 5 Perustelut puuttumattomuustodistukselle Jos haette puuttumattomuustodistusta, ilmoittakaa viitteiden kohdalla: 5.1 Miksi katsotte, että järjestelyt tai toimintatavat saattavat herättää kysymyksen siitä, ovatko ne sopusoinnussa yhteisön kilpailusääntöjen kanssa, toisin sanoen ilmoittakaa, mitkä järjestelyjen tai toimintatapojen määräykset tai vaikutukset ovat tällaisia. Tämän alaotsikon tarkoituksena on antaa komissiolle mahdollisimman selvä käsitys niistä epäilyistä, joita teillä on järjestelyjenne tai toimintatapojenne suhteen ja jotka haluatte ratkaistavaksi puuttumattomuustodistuspäätöksellä. Ilmoittakaa kahden seuraavan viitteen kohdalla ne asiaa koskevat seikat ja perustelut, joiden vuoksi katsotte, että 85 artiklan 1 kohtaa tai 86 artiklaa ei tule soveltaa, toisin sanoen: 5.2 Miksi järjestelyjen tarkoituksena ei ole huomionarvoisella tavalla estää, rajoittaa tai vääristää kilpailua yhteismarkkinoilla tai miksi tämä ei seuraa järjestelyistä taikka miksi yrityksellänne ei ole määräävää asemaa tai miksi sen toimintatavat eivät ole määräävän aseman väärinkäyttöä; ja/tai 5.3 Miksi järjestelyt tai toimintatavat eivät huomionarvoisella tavalla vaikuta jäsenvaltioiden väliseen kauppaan. 6 Perustelut 85 artiklan 3 kohdassa tarkoitetulle poikkeukselle Jos pyydätte 85 artiklan 3 kohdassa tarkoitettua päätöstä, vaikkapa vain varmuuden vuoksi, selittäkää, miten: 6.1 Järjestelyt osaltaan tehostavat tuotantoa tai jakelua taikka edistävät teknistä tai taloudellista kehitystä; 6.2 Kohtuullinen osuus tällaisesta tehostamisesta tai edistämisestä saatavasta hyödystä tulee kuluttajille; 6.3 Kaikki järjestelyihin sisältyvät rajoittavat määräykset ovat välttämättömiä edellä 6.1 kohdassa asetettujen tavoitteiden saavuttamiseksi; 6.4 Järjestelyt eivät poista kilpailua merkittävästä osasta kysymyksessä olevien palvelujen markkinoita. 7 Muut tiedot 7.1 Mainitkaa tiedossanne olevat näitä järjestelyjä tai niihin liittyviä järjestelyjä koskevat aikaisemmat menettelyt tai epäviralliset yhteydenotot komissioon sekä aikaisemmat menettelyt kansallisissa viranomaisissa tai tuomioistuimissa. 7.2 Antakaa muut tällä hetkellä saatavilla olevat tiedot, joiden katsotte ehkä helpottavan komission arviointia siitä, sisältyykö sopimukseen rajoituksia tai sellaisia etuja, joiden vuoksi ne voivat olla perusteltuja. 7.3 Ilmoittakaa myös, aiotteko esittää muita asiaa tukevia seikkoja tai perusteluja, jotka eivät vielä ole saatavilla, ja jos aiotte, mitä ne koskevat. 7.4 Ilmoittakaa ja perustelkaa hakemuksenne kiireellisyys. (1) Euroopan valuuttayksikön (ECU) arvo julkaistaan päivittäin Euroopan yhteisöjen virallisen lehden C-sarjassa. (2) Ks. luettelo liitteessä 3. (3) Ks. luettelo liitteessä 3. Liite 1 EUROOPAN TALOUSYHTEISÖN PERUSTAMISSOPIMUKSEN 85 JA 86 ARTIKLA 85 ARTIKLA 1. Yhteismarkkinoille soveltumattomia ja kiellettyjä ovat sellaiset yritysten väliset sopimukset, yritysten yhteenliittymien päätökset sekä yritysten yhdenmukaistetut menettelytavat, jotka voivat vaikuttaa jäsenvaltioiden väliseen kauppaan ja joiden tarkoituksena on estää, rajoittaa tai vääristää kilpailua yhteismarkkinoilla tai joista seuraa, että kilpailu estyy, rajoittuu tai vääristyy yhteismarkkinoilla, ja erityisesti sellaiset sopimukset, päätökset ja menettelytavat: a) joilla suoraan tai välillisesti vahvistetaan osto- tai myyntihintoja taikka muita kauppaehtoja; b) joilla rajoitetaan tai valvotaan tuotantoa, markkinoita, teknistä kehitystä taikka investointeja; c) joilla jaetaan markkinoita tai hankintalähteitä; d) joiden mukaan eri kauppakumppaneiden samankaltaisiin suorituksiin sovelletaan erilaisia ehtoja kauppakumppaneita epäedulliseen kilpailuasemaan asettavalla tavalla; e) joiden mukaan sopimuksen syntymisen edellytykseksi asetetaan se, että sopimuspuoli hyväksyy lisäsuoritukset, joilla niiden luonteen vuoksi tai kauppatavan mukaan ei ole yhteyttä sopimuksen kohteeseen. 2. Tämän artiklan mukaan kielletyt sopimukset ja päätökset ovat mitättömiä. 3. Voidaan kuitenkin julistaa, että 1 kohdan määräykset eivät koske: - yritysten välistä sopimusta tai yritysten välisten sopimusten ryhmää, - yritysten yhteenliittymän päätöstä tai yritysten yhteenliittymien päätösten ryhmää, - yhdenmukaistettua menettelytapaa tai yhdenmukaistettujen menettelytapojen ryhmää, joka osaltaan tehostaa tuotantoa tai tuotteiden jakelua taikka edistää teknistä tai taloudellista kehitystä jättäen kuluttajille kohtuullisen osuuden näin saatavasta hyödystä: a) asettamatta asianomaisille yrityksille rajoituksia, jotka eivät ole välttämättömiä mainittujen tavoitteiden toteuttamiseksi; b) antamatta näille yrityksille mahdollisuutta poistaa kilpailua merkittävältä osalta kysymyksessä olevia tuotteita. 86 ARTIKLA Yhteismarkkinoille soveltumatonta ja kiellettyä on yhden tai useamman yrityksen määräävän aseman väärinkäyttö yhteismarkkinoilla tai niiden merkittävällä osalla, jos se voi vaikuttaa jäsenvaltioiden väliseen kauppaan. Tällaista väärinkäyttöä voi olla erityisesti: a) kohtuuttomien osto- tai myyntihintojen taikka muiden kohtuuttomien kauppaehtojen suora tai välillinen määrääminen; b) tuotannon, markkinoiden tai tekniikan kehityksen rajoittaminen kuluttajien vahingoksi; c) erilaisten ehtojen soveltaminen eri kauppakumppaneiden samankaltaisiin suorituksiin kauppakumppaneita epäedulliseen kilpailuasemaan asettavalla tavalla; d) sen asettaminen sopimuksen syntymisen edellytykseksi, että sopimuspuoli hyväksyy lisäsuoritukset, joilla niiden luonteen vuoksi tai kauppatavan mukaan ei ole yhteyttä sopimuksen kohteeseen. Liite 2 LUETTELO ASIAA KOSKEVISTA ASIAKIRJOISTA (1 päivältä syyskuuta 1988) (Jos arvelette, että järjestelyistänne ei minkään luettelossa olevan asetuksen tai ilmoituksen nojalla tarvitse ilmoittaa, asiakirjat kannattaa hankkia.) TÄYTÄNTÖÖNPANOASETUKSET Neuvoston asetus (ETY) N:o 4056/86, annettu 22 päivänä joulukuuta 1986, perustamissopimuksen 85 ja 86 artiklan yksityiskohtaisesta soveltamisesta meriliikenteeseen (EYVL N:o L 378, 31.12.1986, s. 4). Komission asetus (ETY) N:o 4260/88, annettu 16 päivänä joulukuuta 1988, ilmoitusvelvollisuuden laajuudesta; perustamissopimuksen 85 ja 86 artiklan yksityiskohtaisesta soveltamisesta meriliikenteeseen 22 päivänä joulukuuta 1986 annetussa neuvoston asetuksessa (ETY) N:o 4056/86 säädettyjen valitusten ja hakemusten muodosta, sisällöstä ja muista yksityiskohdista sekä siinä säädetyistä kuulemisista (EYVL N:o L 376, 31.12.1988, s. 1). Neuvoston asetus (ETY) N:o 3975/87, annettu 14 päivänä joulukuuta 1987, menettelystä sovellettaessa kilpailusääntöjä lentoliikenteen alalla toimiviin yrityksiin (EYVL N:o 374, 31.12.1987, s. 1). Komission asetus (ETY) N:o 4261/88, annettu 16 päivänä joulukuuta 1988, menettelystä sovellettaessa kilpailusääntöjä lentoliikenteen alalla toimiviin yrityksiin annetussa neuvoston asetuksessa (ETY) N:o 3975/87 säädettyjen valitusten ja hakemusten muodosta, sisällöstä ja muista yksityiskohdista sekä siinä säädetyistä kuulemisista (EYVL N:o L 376, 31.12.1988, s. 10). ASETUKSET ERINÄISIÄ SOPIMUKSIA KOSKEVISTA RYHMÄPOIKKEUKSISTA Komission asetus (ETY) N:o 2671/88, annettu 26 päivänä heinäkuuta 1988, perustamissopimuksen 85 artiklan 3 kohdan soveltamisesta yritysten välisten sopimusten, yritysten yhteenliittymien päätösten sekä yhdenmukaistettujen menettelytapojen ryhmiin, jotka koskevat kapasiteetin yhteistä suunnittelua ja yhteensovittamista, tulojen jakamista sekä säännöllisen lentoliikenteen tariffeja ja ilma-alusten lähtö- ja saapumisaikojen jakamista lentoasemilla koskevia neuvotteluja (EYVL N:o L 239, 30.8.1988, s. 9). Komission asetus (ETY) N:o 2672/88, annettu 26 päivänä heinäkuuta 1988, perustamissopimuksen 85 artiklan 3 kohdan soveltamisesta lentoliikenteen tietokonepohjaisia paikanvarausjärjestelmiä koskeviin yritysten välisten sopimusten ryhmiin (EYVL N:o L 239, 30.8.1988, s. 13). Komission asetus (ETY) N:o 2673/88, annettu 26 päivänä heinäkuuta 1988, perustamissopimuksen 85 artiklan 3 kohdan soveltamisesta maaselvityspalveluja koskeviin yritysten välisten sopimusten, yritysten yhteenliittymien päätösten sekä yhdenmukaistettujen menettelytapojen ryhmiin (EYVL N:o L 239, 30.8.1988, s. 17). KOMISSION YLEISLUONTOISET ILMOITUKSET Komission ilmoitus vähämerkityksisistä sopimuksista, päätöksistä ja yhdenmukaistetuista menettelytavoista, joita perustamissopimuksen 85 artiklan 1 kohdassa tarkoitettu kielto ei koske (EYVL N:o C 231, 2.9.1986, s. 2); yleensä tapaukset, joissa osapuolilla on yhteensä vähemmän kuin viisi prosenttia markkinoista ja joiden osapuolten yhteenlaskettu vuotuinen liikevaihto on vähemmän kuin 200 miljoonaa ECUa. Liite 3 LUETTELO JÄSENVALTIOISTA JA YHTEISÖN ALUEELLA OLEVISTA KOMISSION LEHDISTÖ- JA TIEDOTUSTOIMISTOISTA (1 päivältä tammikuuta 1986) Tämän liitteen laatimispäivänä jäsenvaltioita ovat: Belgia, Tanska, Saksan liittotasavalta, Kreikka, Espanja, Ranska, Irlanti, Italia, Luxemburg, Alankomaat, Portugali, Yhdistynyt kuningaskunta. Yhteisön alueella olevien komission lehdistö- ja tiedotustoimistojen osoitteet ovat: BELGIA Rue Archimède 73 B-1040 Bruxelles Puh. 235 11 11 TANSKA Højbrohus Østergade 61 Postbox 144 DK-1004 København K Puh. 14 41 40 SAKSAN LIITTOTASAVALTA Zitelmannstraße 22 D-5300 Bonn Puh. 23 80 41 Kurfürstendamm 102 D-1000 Berlin 31 puh. 892 40 28 Erhardstraße 27 D-8000 München Puh. 23 99 29 00 KREIKKA 2 Vassilissis Sofias TK 1602 GR-Athina 134 Puh. 724 39 82/724 39 83/724 39 84 ESPANJA Calle de Serrano 41 5a Planta E-1 Madrid Puh. 435 17 00 RANSKA 61, rue des Belles-Feuilles F-75782 Paris, Cedex 16 Puh. (1) 45 01 58 85 CMCI/Bureau 320 2, rue Henri Barbusse F-13241 Marseille, Cedex 01 Puh. 91 08 62 02 IRLANTI 39 Molesworth Street IRL-Dublin 2 Puh. 71 22 44 ITALIA Via Poli 29 I-00187 Roma Puh. 678 97 22 Corso Magenta 61 I-20123 Milano Puh. 80 15 05/6/7/8 LUXEMBURG Bâtiment Jean Monnet Rue Alcide de Gasperi L-2920 Luxemburg Puh. 430 11 ALANKOMAAT Korte Vijverberg 5 NL-2513 AB Den Haag Puh. 46 93 26 PORTUGALI Rua do Sacremento à Lapa 35 P-1200 Lisboa Puh. 60 21 99 YHDISTYNYT KUNINGASKUNTA 8 Storey's Gate UK-London SW1P 3AT Puh. 222 81 22 Windsor House 9/15 Bedford Street UK-Belfast BT2 7EG Puh. 407 80 4 Cathedral Road UK-Cardiff CF1 9SG Puh. 37 16 31 7 Alva Street UK-Edinburgh EH2 4PH Puh. 225 20 58 LIITE II (Luettelo yleisistä vapaapäivistä) >TAULUKON PAIKKA>